stanford-oval/wikipedia huggingface dataset:
קווין אלחנדרו
ביוגרפיה

אלחנדרו נולד בסן אנטוניו, טקסס שם גדל עד גיל שמונה ואז עבר לסניידר. הוא למד באוניברסיטת טקסס באוסטין עד שעבר ללוס אנג'לס.
קריירה > משחק

שיחק בסדרה החץ בתפקיד בלאד.
בשנת 2023 שיחק בדרמת ההתבגרות "ארי ודנטה מגלים את סודות היקום" (אנ') המבוסס על הרומן באותו שם (אנ') מ-2012 מאת הסופר בנג'מין אלירה סאיינז (אנ').
קריירה > יוצר קולנוע

בשנת 2016 ביים סרט קצר בשם "Take Me Home", אותו גם כתב והפיק בשיתוף עם סאשה רסמוסן.
בשנת 2017 השתתף בסרט הדוקומנטרי "backwoods the search for kentucky's lost treasure", בו גם שימש כמפיק בפועל.
בשנת 2018 ביים את הסרט הקצר "Bedtime Story" אותו גם הפיק. בשנה זו גם ביים את הפרק "Once Upon a Time" של הסדרה "לוציפר", שהוא גם הפרק האחרון של העונה השלישית.
בשנת 2019 לקח חלק בהפקת וכתיבת הסרט הקצר "Smile" שביימה אשתו לסלי אלחנדרו. לקח חלק בהפקת הסרטים הקצרים "A Cohort Of Guests" שביים טוד סנדלר, ו-"She's Having Me Baby" שביימה אשתו.
בשנת 2020 ביים לצד אשתו את הסרט "Adult Nigth". את הסרט הוא גם הפיק וכיכב בו לצד שותפתו ל-"לוציפר", לסלי אן ברנדט.
חיים אישיים

בשנת 2004 נישא ללסלי דה ג'יזס. לזוג ילד בשם קיידן.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2003 | Purgatory Flats | אוון מק'לין |  |
| 2003 | Graduation Night | פישמן |  |
| 2005 | קונסטנטין | שומר גבולות |  |
| 2008 | Strange Wilderness | בחור היספני |  |
| 2009 | Creature of Darkness | אמיליו |  |
| 2009 | Wake | הבלש דניאלס |  |
| 2009 | לחצות גבולות (אנ') | גוטיירז |  |
| 2011 | The Legend of Hell's Gate: An American Conspiracy | אוגוסט אדוארדס |  |
| 2011 | כנסיית הפחד (אנ') | הארי |  |
| 2011 | Cassadaga | מייק |  |
| 2013 | Medeas | נואה |  |
| 2015 | Safelight | סקיד |  |
| 2015 | West of Redemption | ריק |  |
| 2016 | Take Me Home |   | סרט קצר; במאי ותסריטאי |
| 2018 | Bedtime Story |   | סרט קצר; במאי ותסריטאי |
| 2018 | Juveniles | ראסל |  |
| 2020 | The Lost Husband | דני |  |
| 2020 | Language Arts | ברוס |  |
| 2023 | ארי ודנטה מגלים את סודות היקום (אנ') | סאם קינטנה |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2003 | ג'ורדן (אנ') | קונור מרשל | פרק: "Fire and Ice" |
| 2003 | לאס וגאס | ריי דוראן | פרק: "Pros and Cons" |
| 2004 | Dr. Vegas | ראול אורטיז | פרק: "Advantage Play" |
| 2004 | מכושפות | מאלווק | פרק: "There's Something About Leo" |
| 2004–2005 | צעירים חסרי מנוח | דומיניק יוז | 15 פרקים |
| 2005 | 24 | קווין מק'ולין | 3 פרקים |
| 2005 | ג'אג | ג'וד דומיניק | פרק: "Fit for Duty" |
| 2005 | זהות בדויה | סזאר מרטינז | פרק: "The Orphan" |
| 2005 | CSI: ניו יורק | טום מרטין | פרק: "Crime and Misdemeanor" |
| 2005 | על הסף (אנ') | מרקוס | פרק: "Pulse" |
| 2005 | מדיום | ג'ייסון מורו | פרק: "Still Life" |
| 2006 | הפנטגון | מיגל קרארה | פרק: "The General" |
| 2006 | ללא עקבות | קייסי מילר | פרק: "The Road Home" |
| 2006 | אהבה גדולה | עבריין | פרק: "Eviction" |
| 2006 | CSI: מיאמי | קרלוס סנטיגו | פרק: "One of Our Own" |
| 2006 | NCIS | חיימה ג'ונס | פרק: "Driven" |
| 2006–2007 | תא רדום (אנ') | בניטו "בני" ולאסקס | 7 פרקים |
| 2006–2007 | בטי | סנטוס | 8 פרקים |
| 2007 | דרייב (אנ') | ווינסטון סלאזר | תפקיד ראשי; 6 פרקים |
| 2007–2008 | שארק (אנ') | דני רייס | תפקיד ראשי (עונה 2); 16 פרקים |
| 2008 | ילדי האנרכיה | אסאי אלוורז | 2 פרקים |
| 2008 | סוכן מחוק | ראול | פרק: "Turn and Burn" |
| 2008–2009 | העשב של השכן | רודולפו מאסון | 4 פרקים |
| 2009 | אביר על גלגלים (אנ') | ויקטור גאלט | פרק: "I Love the Knight Life" |
| 2009 | גיבורים | הסוכן ג'נקינס | פרק: "Chapter Eight 'Into Asylum'" |
| 2009 | גדולה מהחיים | מייקל פרננדז | פרק: "Lost and Found" |
| 2009 | מלרוז פלייס | אנטון וי | פרק: "Shoreline" |
| 2009–2011 | סאות'לנד | נייט מורטה | 14 פרקים |
| 2010 | The Deep End | קונור סמית' | פרק: "White Lies, Black Ties" |
| 2010 | המנטליסט | ויקטור בנדינו | פרק: "The Red Box" |
| 2010 | בניחוש חוקר | דיין נורצ'אט | פרק: "Ferry Tale" |
| 2010 | הורים במשרה מלאה (אנ') | מייק | 3 פרקים |
| 2010 | חוק וסדר: מדור מיוחד | ויקטור ראמוס | פרק: "Branded" |
| 2010–2012 | דם אמיתי | חסוס ולאסקס | 22 פרקים |
| 2011 | בונז | הרקולס מלדונאדו | פרק: "The Change in the Game" |
| 2011 | Hide | בובי בודג' | סרט טלוויזיה של TNT |
| 2012 | מלכי הבריחה (אנ') | בני קרוז | פרק: "Cruz Control" |
| 2012 | ביצ'יות מבית טוב (אנ') | דני | פרק: “Adam & Eve's Rib” |
| 2013 | Golden Boy | כריסטיאן ארויו | תפקיד ראשי; 13 פרקים |
| 2013–2014 | החץ | סבסטיאן סנגר/ אח דם (אנ') | 12 פרקים |
| 2015 | קמים לתחייה (אנ') | טומי סולאנו | תפקיד ראשי; 10 פרקים |
| 2015 | האנטומיה של גריי | דן פרואיט | 3 פרקים |
| 2016 | תופסת (אנ') | ניית'ן אשמור | פרק: "The Package" |
| 2016–2021 | לוציפר | הבלש דניאל אספינוזה | תפקיד ראשי (6 עונות); 92 פרקים גם ביים שלושה פרקים |
| 2021–הווה | ארקיין | ג'ייס טאליס | דיבוב; 9 פרקים |
| 2022–הווה | כבאי קליפורניה | קפטן מני פרז | תפקיד ראשי (2 עונות); 32 פרקים |
נסים לוי (רופא)

| --- | --- |
אין תמונה חופשית
 לידה:  1933 סופיה, ממלכת בולגריה 
 פטירה:  16 ביולי 2018 (בגיל 85 בערך)
 מדינה:  ישראל 
 השכלה:  האוניברסיטה העברית בירושלים 
 מקצוע:  רופא
 
נסים לוי (1933 – 16 ביולי 2018) היה רופא גסטרואנטרולוג ישראלי, פרופסור חבר קליני בטכניון, חוקר תולדות הרפואה בישראל.
ביוגרפיה

נסים לוי נולד בשנת 1933 בסופיה בירת ממלכת בולגריה, ולאחר מכן עלה לארץ ישראל, וסיים לימודי רפואה באוניברסיטה העברית בירושלים. בשנת 1967 ייסד את המכון לגסטרואנטרולוגיה של בית-החולים הדסה-רוטשילד (לימים המרכז הרפואי בני ציון) בחיפה ושימש כמנהלו עד 1999. היה מראשוני המורים בפקולטה לרפואה של הטכניון בחיפה והגיע בה לדרגת פרופסור חבר קליני.
לצד עיסוקו ברפואה, גילה לוי עניין בחקר תולדות הרפואה בישראל. הוא לימד קורס בנושא זה בפקולטה לרפואה של הטכניון מ-1986 עד 2006, ופרסם כ-50 מחקרים בנושא זה, בהם סיפר על ראשיתו של בית-החולים הדסה-רוטשילד בחיפה (1997), ושני מחקריו הגדולים: "פרקים בתולדות הרפואה בארץ-ישראל, 1799–1948" (1998) ו"רופאיה של ארץ-ישראל, 1799–1948" (2008; מהדורה מעודכנת: 2017). הספר האחרון, שאותו כתב בשיתוף עם אשתו יעל (שמאז פרישתה עסקה באיסוף חומר ביוגרפי על רופאיה של הארץ), מביא את סיפוריהם של יותר מ-4,000 הרופאים החשובים שפעלו בארץ ישראל מכיבוש נפוליאון ועד קום מדינת ישראל. נפטר ב-16 ביולי 2018 בביתו שביקנעם עלית.
חיים אישיים

היה נשוי ליעל לבית לוינגר (ביתו של פריץ לוינגר ממייסדי יקנעם, 1938 - 2020), פיזיותרפיסטית, והתגורר ביוקנעם עילית.
ספריו

בשירות הקהילה: ראשיתו של בית-החולים הדסה-רוטשילד בחיפה, תל אביב: הקיבוץ המאוחד, תשנ"ז 1997
פרקים בתולדות הרפואה בארץ-ישראל, 1799–1948, בני ברק: הקיבוץ המאוחד; חיפה: הטכניון – הפקולטה לרפואה על שם ברוך רפפורט, 1998
נסים לוי, יעל לוי, רופאיה של ארץ-ישראל, 1799–1948, זכרון יעקב: איתי בחור, 2008. (מהדורה ב' מעודכנת ומורחבת ליובל המאה להסתדרות הרפואית בישראל 1912–2012: 2012; מהדורה ג' מורחבת ומעודכנת: 2017)
דיטאג'י קמבונדג'י

דיטאג'י קמבונדג'י (באנגלית: Ditaji Kambundji; נולדה ב-20 במאי 2002) היא אתלטית שווייצרית, סגנית אלופת אירופה (רומא 2024 ) וזוכת מדליית ארד באליפות אירופה (מינכן 2022) בריצת 100 מטר משוכות ובאליפות אירופה באולם (איסטנבול 2023) בריצת 60 מטר משוכות.
ביוגרפיה

קמבונדג'י נולדה בברן שבשווייץ לאם שווייצרית ולאבא קונגולזי. אחותה הגדולה, מוג'ינגה קמבונדג'י, היא אצנית שווייצרית למרחקים קצרים.
ביוגרפיה > 2021

באליפות אירופה באולם שנערכה בטורון שבפולין בשנת 2021 סיימה קמבונדג'י במקום 11 בשלב חצי הגמר בריצת 60 מטר משוכות בתוצאה של 8.07 שניות.
באליפות אירופה עד גיל 20 שנערכה באותה שנה בטאלין שבאסטוניה זכתה במדליית זהב בריצת 100 מטר משוכות בתוצאה של 13.03 שניות.
באולימפיאדת טוקיו שנערכה בטוקיו שביפן סיימה במקום 33 במקצי המוקדמות בריצת 100 מטר משוכות בתוצאה של 13.17 שניות.
באליפות העולם עד גיל 20 שנערכה בניירובי שבקניה העפילה לגמר ריצת 100 מטר משוכות, אך לא זינקה לאחר שנפסלה.
ביוגרפיה > 2022

באליפות העולם שנערכה בשנת 2022 ביוג'ין שבאורגון, ארצות הברית סיימה במקום 13 בשלב חצי הגמר בריצת 100 מטר משוכות בשיא אישי חדש של 12.70 שניות.
ביוגרפיה > 2022 > מדליית ארד באליפות אירופה

באליפות אירופה שנערכה בהמשך השנה במינכן שבגרמניה זכתה במדליית ארד בריצת 100 מטר משוכות בתוצאה של 12.74 שניות, אחרי פיה סקז'ישובסקה מפולין (12.53 שניות) ולוקה קוזאק מהונגריה (12.69 שניות).
ביוגרפיה > 2023 > מדליית ארד באליפות אירופה באולם

באליפות אירופה באולם שנערכה בשנת 2023 באיסטנבול שבטורקיה זכתה במדליית ארד בריצת 60 מטר משוכות בתוצאה של 7.91 שניות, אחרי ריטה הורסקה מפינלנד (7.79 שניות) ונאדין ויסר מהולנד (7.84 שניות).
ביוגרפיה > 2024 > סגנית אלופת אירופה

באליפות אירופה שנערכה ברומא, איטליה ביוני 2024 היא זכתה במדליית כסף בריצת 100 מטר משוכות בשיא לאומי חדש של 12.40 שניות, אחרי סירנה סמבה-מאיילה מצרפת (12.31 שניות) ופיה סקז'ישובסקה (12.42 שניות).
באולימפיאדת פריז שנערכה באוגוסט סיימה במקום 14 בריצת 100 מטר משוכות בתוצאה של 12.68 שניות.
ביוגרפיה > 2025 > אלופת אירופה באולם

באליפות אירופה באולם שנערכה באפלדורן שבהולנד במרץ זכתה במדליית זהב בריצת 60 מטר משוכות בשיא אירופה ושיא אליפות חדשים של 7.67 שניות, לפני נאדין ויסר מהולנד (7.72 מטר) ופיה סקז'ישובסקה מפולין (7.83 שניות).
שיאים אישיים > אצטדיון

ריצת 60 מטר משוכות: 7.67 שניות (2025), שיא אירופה
ריצת 100 מטר: 11.47 שניות (2022)
ריצת 100 מטר משוכות: 12.40 שניות (2024), שיא שווייץ
לידס

ערך זה עוסק בעיר באנגליה. אם התכוונתם לקבוצת הכדורגל של העיר, ראו .
| --- | --- |
סמל לידססמל לידס

 מדינה:  הממלכה המאוחדת הממלכה המאוחדת
 אומת הבית:  אנגליה אנגליה
 אזור:  יורקשייר והאמבר
 מחוז:  מערב יורקשייר
 ראש העיר:  אביגיל מרשל קטונג
 שפה רשמית:  אנגלית 
 תאריך ייסוד:  1893
 שטח:  487.8 קמ"ר
 גובה:  51 מטרים
 אוכלוסייה:  ‏
  ‑ בעיר:  536,280 (2021)
  ‑ במטרופולין:  822,483 (2021)
  ‑ צפיפות:  4805 נפש לקמ"ר (2021)
 קואורדינטות:  53°47′51″N 1°32′37″W﻿ / ﻿53.7975°N 1.5436111111111°W﻿ / 53.7975; -1.5436111111111 
 אזור זמן:  UTC
 www.leeds.gov.uk
  מפת מיקום  מפה מפורטת   (למפת הממלכה המאוחדת מוגדלת) לונדון בלפסט אדינבורו ליברפול ברמינגהאם ניוקאסל מנצ'סטר פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים לידס(למפת הממלכה המאוחדת רגילה) לונדון בלפסט אדינבורו ליברפול ברמינגהאם ניוקאסל מנצ'סטר פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים לידס(למפת אנגליה רגילה) לונדון ברמינגהאם ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי לידס(למפת אנגליה מוגדלת) לונדון ברמינגהאם ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי לידס  he tabBackground:;tabBorder:#aaa;defaultTab:0;
 
מבט מבחוץ על מרכז הקניות Victoria Quarter בלידס
השוק העירוני בלידס (Kirkgate Market)
לידס (גם לידז, באנגלית: Leeds, באלפבית פונטי בינלאומי: [ˈliːdz], ‏האזנהקובץ:En-uk-Leeds.ogg‏Ⓘ‏) היא עיר במערב יורקשייר באנגליה באזור יורקשייר והאמבר, כ-273 ק"מ צפונית ללונדון. זהו מקום הישוב הגדול ביותר ביורקשייר והמרכז האדמיניסטרטיבי של הרובע המטרופוליני של העיר לידס. האוכלוסיה במטרופולין זה היא השנייה בגודלה בבריטניה אחרי בירמינגהאם. העיר בנויה סביב נהר האייר ושוכנת למרגלותיהם המזרחיים של הרי הפניין.
היסטוריה

היסטורית ניתן לייחס את מקור השם לידס למאה ה-5 לאזור מיוער של ממלכת אלמט. השם הוחל על גופים מנהליים רבים במשך מאות שנים. הוא שונה משם של רובע קטן במאה ה-13, עבר כמה גלגולים, והפך לשם המצורף לרובע המטרופוליני הנוכחי. במאה ה-17 וה-18 הפכה לידס למרכז לייצור ומסחר של צמר.
לידס נקראה בתחילה לאודיס (Leodis), שם הנזכר במקורות אנגלו-סקסונים והמתייחס לממלכה קלטית ששרדה באזור לאחר הפלישה האנגלו-סקסית ואשר מקורו בשפה הלטינית. העיר אוזכרה לראשונה בספרי ההיסטוריה במפקד אוכלוסין שנערך בשנת 1086 עבור ויליאם הכובש. העיר שהחלה כעיירת שוק קטנה בעמק נהר האייר במאה ה-16 והיוותה מרכז סחר גדול לתבואה גדלה והתרחבה במרוצת השנים והכפרים שסבבו אותה הפכו לחלק ממנה, ועד למחצית המאה ה-20 הפכה למרכז עירוני מאוכלס.
התקופה הקדומה בה אנגליה הייתה מורכבת משבטים סאקסונים, נורמנדיים וכדומה, אופיינה באלימות רבה וקשה ובמלחמות בלתי פוסקות על שליטה וטריטוריה, ונאמנות לשליטים שונים. אחד הסכסוכים החריפים והמרים ביותר בתולדות אנגליה, היה מלחמת האזרחים בין יושבי חבל לנקשייר (בית לנקסטר), שם ממוקמות בין היתר הערים בלקברן ומנצ'סטר ושסמלו הוא השושנה האדומה, לבין יושבי חבל יורקשייר (בית יורק) שסמלו הוא השושנה הלבנה, שם ממוקמת העיר לידס. מלחמה זו ידועה כמלחמות השושנים. קונפליקט מר זה היה מן הקשים, הארוכים והעקובים מדם במלחמות שידעה אנגליה מימיה, והתפרש לסירוגין על פני כשלושה עשורים, בין 1455 ל-1487. החורבן, ההרס ואובדן חיי האדם הרבים מספור בתום מלחמה זו היו קשים ומחרידים אף יותר ממלחמת מאה השנים שהתרחשה במאה שקדמה לה.
לידס ביססה עצמה כמרכז תעשייתי ומסחרי גדול זמן רב לפני שהפכה רשמית לעיר. בימי הביניים שימשה העיר, אותה חוצה נהר האייר (Aire) והסמוכה לנהרות נוספים, דרכי גישה וחוות לגידול כבשים ברחבי יורקשייר כמרכז סחר גדול לחקלאות, ולאחר מכן החל בה גם מסחר שוקק בצמר ובבדים עם מדינות שונות ברחבי אירופה. בסוף המאה השבע עשרה מנתה אוכלוסיית לידס כ-10,000 איש, ובסוף המאה השמונה עשרה שולשה אוכלוסייתה. בשלב מסוים בתקופה זו, עבר כמעט חצי מן הסחר בבריטניה שיועד לייצוא דרך לידס.
היסטוריה > המהפכה התעשייתית

במאה ה-19 תפסה המהפכה התעשייתית בלידס תאוצה, זאת עקב התפתחות המסחר הימי הענף בנהרות אייר החוצה את העיר, וקאלדר, שמקורו בשפך בעיר וייקפילד הסמוכה. בשנת 1816 התפשט הסחר הימי גם לתעלת לידס - ליברפול. בעקבות המהפכה התעשייתית, גדל באופן ניכר גם מספר התושבים בעיר, ועמד בשנת 1840 על כ-150,000 איש. עובדה זו יצרה בעיר צפיפות רבה ומחנק, בעקבותיהם התפשטו ברחביה מחלות קטלניות ומדבקות שונות כגון כולרה וטיפוס, שגבו קורבנות רבים בנפש. הסופר האנגלי הידוע צ'ארלס דיקנס שביקר בעיר ב-1866, תיאר אותה כאחת מן "המזוהמות והנתעבות שראה מימיו".
בשנת 1848 הצטרפה גם הרכבת לרשימת נתיבי הסחר של העיר, והגדילה באופן ניכר את נפח המסחר בה. בשנת 1858 חנכה המלכה ויקטוריה את בניין העירייה, ובשנת 1893 קיבלה לידס מעמד רשמי של עיר. בין התעשיות השונות שפרחו בעיר באותה תקופה, ניתן היה למצוא מיכון לטוויה, וציוד תעשייתי כגון מנועי קיטור. כמו כן התבססה בעיר תעשייה ענפה של טקסטיל, פשתן, כימיקלים, יציקת ברזל, דפוס, עור וקדרות, ותעשיית הפחם המשגשגת היוותה אף היא את אחד מענפיה המרכזיים והחשובים של העיר במשך שנים רבות.
בעיר, בגשר לידס, צולם אחד מהסרטים הניסויים הראשונים אי פעם, "תנועה חוצה את גשר לידס".
כלכלה

כלכלת לידס היא המגוונת ביותר בין כל מרכזי התעסוקה העיקריים בבריטניה. שיעור הצמיחה במגזר הפרטי בעיר הוא הגבוה בבריטניה, ולו גם היחס הגבוה ביותר בין משרות פרטיות למגזר הציבורי בין כל ערי הליבה במדינה, כאשר כ-77% מכוח העבודה בעיר עובדים במגזר הפרטי. לידס ניצבת במקום השלישי בבריטניה בהיקף כמות המשרות לרשות מקומית במדינה, עם כ-480,000 מועסקים נכון לראשית 2015. העיר היא ביתם של למעלה מ-109,000 חברות שונות המניבות כ-5% מהתפוקה הכלכלית הכוללת של אנגליה בסך 60.5 מיליארד ליש"ט, והיא מדורגת כעיר גמא עולמית על ידי רשת המחקר העולמית של הגלובליזציה וערים בעולם. העיר נחשבת ללב התרבותי, הכלכלי והמסחרי של אזור מערב יורקשייר. היא מיוצגת על ידי ארבע אוניברסיטאות, ויש לה את אוכלוסיית הסטודנטים הרביעית בגודלה במדינה ואת הכלכלה העירונית הרביעית בגודלה במדינה.
לידס ניצבת במקום השני בבריטניה, אחרי לונדון כמרכז המשפטי והכלכלי הגדול במדינה, כששווי תעשיית השירותים הפיננסיים והביטוחיים בה התורם לכלכלת העיר מגיע לכ-13 מיליארד פאונד. עם למעלה מ-30 בנקים לאומיים ובינלאומיים הממוקמים בעיר, כולל משרד הבת היחיד של בנק אנגליה בבריטניה.
לידס היום

העיר היא בירת התרבות, האופנה, המוזיקה והקניות של אזור מערב יורקשייר. היא מהגדולות והמודרניות בערי מערב אירופה המספקת לבריטניה ולעולם כולו שירותים נרחבים בתחומי המכירות והמסחר הקמעונאי על סוגיו השונים לרבות התקשורת, הכלכלה והבנקאות, ההיי טק, הרכב ועוד. בעיר קיימת תעשיית תרופות גדולה. בסקר שנעשה בתחילת שנות האלפיים, נבחרה לידס כעיר הטובה והמועדפת לעסקים בבריטניה. כמו כן, ללידס שיעור הצמיחה הגבוה בממלכה המאוחדת. עד סוף שנות התשעים ותחילת שנות האלפיים נחשבה לידס לעיר תעשייתית אפורה ודלה בחיי פנאי וחברה. כיום, בין היתר כתוצאה מן הגידול החד שחל בעשורים האחרונים במספרם של הסטודנטים הלומדים באוניברסיטה בעיר העומד בשנת 2025 על 
מעל 39,000 סטודנטים מכמאה ושלושים מדינות שונות, הפכה העיר לשוקקת חיים ומשגשגת כלכלית וחברתית. ניתן למצוא בה מרכזי קניות חדישים והומי אדם, פארקים ירוקים ורחבי ידיים מוקפים אגמים, חיי הלילה בה עשירים וקיימים בה מועדונים עכשוויים ונחשבים בסצנת המוזיקה הבריטית המושכים אליהם צעירים מן העיר, מרחבי אנגליה ומהעולם.
בעיר ישנם מוזיאונים רבים וגלריות מודרניות ואופנתיות. היא עיר מוצאם של הלהקות Soft Cell, סיסטרס אוף מרסי ו-קייזר צ'יפס, ומארחת מספר רב של מופעי רוק. בין היתר הופיעו בה בעבר להקת המי, שהופיעה באוניברסיטת לידס ב-1970 (Live at Leeds), והלהקות קווין ו-U2 שהופיעו באצטדיון הכדורגל אלנד רואד ב-1982 וב-1987 (בהתאמה), והרולינג סטונז שהופיעו באוניברסיטת לידס ב-1971 וב-Roundhay Park בעיר ב-1982. בלידס מתקיים מדי שנה פסטיבל המוזיקה של לידס, המושך רבבות אנשים מרחבי אנגליה ומן העולם כולו. כמן כן נמצא בעיר אצטדיון הכדורגל אלנד רואד, ביתה של קבוצת הכדורגל המפורסמת לידס יונייטד. התחבורה לעיר וממנה כוללת רכבות מהירות המגיעות לתחנת קינגס קרוס המרכזית שבלונדון ולכל רחבי האי הבריטי, אוטובוסים, וכמו כן נמצא בסמוך לעיר נמל התעופה הבינלאומי לידס-ברדפורד.
יהדות לידס

ראשית התיישבותם של יהודים בלידס הייתה באמצע המאה ה-19, ובחלק השני של אותה מאה הייתה העיר מוקד משיכה למהגרים יהודים מרוסיה שהשתלבו בענף הטקסטיל. הקהילה המשיכה להתפתח לאחר מלחמת העולם הראשונה ובשיאה, בסביבות אמצע המאה ה-20, מנתה 20,000 עד 25,000 יהודים. במשך שנים ועד היום היוותה לידס את הקהילה היהודית השלישית בגודלה בממלכה הבריטית לאחר לונדון ומנצ'סטר. עם זאת, כחלק ממגמת התרכזות יהודית הולכת וגוברת הקיימת בשנים האחרונות בשתי הערים המובילות מבחינת גודל האוכלוסייה היהודית, הידלדלה הקהילה ורבים מבניה עזבו ללונדון או למנצ'סטר. לאור זאת, מונה הקהילה היהודית בלידס כ-8,000 יהודים בלבד.
בלידס קיימים סניפים של תנועות הנוער היהודיות ובראשן: בני עקיבא, הבונים דרור, ו-FZY. בנוסף קיימים בלידס מספר בתי כנסת ומרכז קהילתי חדיש בו נמצאת גם מסעדה כשרה. בלידס ישנם בתי ספר יהודיים - בית הספר היסודי על שם ברודצקי, ובית הספר התיכון LJFS.
בשנת 1900 הוקמה בעיר "רקוסנס" - חברה לייצור אוכל כשר שפועלת גם כיום.
ערים תאומות

לידס מקיימת קשרים הדוקים וענפים בתחומי המסחר והעסקים, התיירות, התרבות, החינוך, הספורט ועוד עם מספר ערים ברחבי העולם. קשרים אלו מתקיימים באמצעות הלשכה ליחסי חוץ במועצת העיר. ערים תאומות ללידס בעולם הן:
צ'כיה ברנו, צ'כיה
סרי לנקה קולומבו, סרי לנקה
גרמניה דורטמונד, גרמניה
דרום אפריקה דרבן, דרום אפריקה
הרפובליקה העממית של סין האנגג'ואו, הרפובליקה העממית של סין
צרפת ליל, צרפת
ארצות הברית לואיסוויל, ארצות הברית
גרמניה זיגן, גרמניה
הערות שוליים

↑  Daniel J. Elazar, British Jewry, Jerusalem Center for Public Affairs
↑  The Jewish Community of Leeds, Jewish Communities and Records - United Kingdom
↑  The Marjorie & Arnold Ziff Community Centre
| --- | --- |
בקרת זהויות :  NLI: 987007550212805171  GND: 4111234-9  LCCN: n80070828  MusicBrainz: 116e3eb1-2b14-42c9-91a1-7a2510dcc4b3  NARA: 10045579  NKC: ge276676  RERO: 02-A022777861  VIAF: 137204313   WorldCat (עם VIAF): 137204313 
מועדון הלילה ה-Majestyk באזור ה-Mill Hill בלידס
אביחי שמידט

אביחי שמידט (2015)
אביחי (אבי) שמידט (באנגלית: Avichai (Avi) Schmidt; נולד ב-12 באוקטובר 1949) הוא סופר ויזם נדל"ן ישראלי, שבמשך עשרות שנים עבד כאיש קול ותקשורת בערוץ הראשון.
ביוגרפיה

אביחי שמידט נולד בתל אביב וגדל בירושלים. אביו היה איש עסקים ובעל בתי חרושת, ואמו – מזכירה מדעית ומתרגמת בבית הספר לרפואה של האוניברסיטה העברית בירושלים. מגיל עשר נלווה שמידט לאביו במסעות עסקיים בחוץ לארץ, ושהה שם תקופות שונות.
שמידט למד בבית הספר המקצועי אורט בירושלים, והוכשר כטכנאי אלקטרוניקה. הוא שירת בצבא כבעל מקצוע, תחילה בחיל האוויר ואחר כך בחיל המודיעין ביחידה שנקראת כיום 8200. מיד עם סיום שירותו הצבאי בשנת 1970, הצטרף לרשות השידור, לטלוויזיה הישראלית (הערוץ הראשון), ועבד בה כאיש קול ותקשורת כמעט מיום היווסדה ובמשך שלושים וחמש שנים. בשנים אלה השתתף בהכנתן של אלפי כתבות טלוויזיה, מאות סרטים דוקומנטריים, עשרות סרטים וסדרות טלוויזיה, ונטל חלק באלפי הפקות ובשידורים הגדולים והחשובים, שבהפקתם היה שותף ליצירת הפסקול של ההוויה הישראלית.
מאז צאתו לגמלאות בגיל צעיר, עוסק שמידט בכתיבה, יזמות והשקעות נדל"ן ובמקביל ממשיך לעסוק בהפקה טלוויזיונית.
כתיבתו

את הסיפור הראשון שלו כתב שמידט כשהיה בן שבע. כילד וכנער כתב בעיקר רשמי מסע בעולם וטורי סאטירה בעיתוני בית-ספר.
הסיפורים שכתב בבגרותו הם חובקי עולם, וגיבוריו – בדרך כלל צמדים רומנטיים – הם אנשים רגילים הנקלעים לנסיבות לא רגילות. שמידט, הדובר חמש שפות, הרבה לנסוע בעולם, ביקר במדינות רבות, ואף עבד והתגורר בהן. היכרותו עם תרבויות שונות ועם הגאוגרפיה של ערים רבות – על פינותיהן המיוחדות ועל אורחות החיים בהן – הטביעה את חותמה על תיאוריו ועל מגוון הדמויות האנושיות המרתקות ויוצאות הדופן המאכלסות את עלילות ספריו.
הסיפורים הקצרים של שמידט (שחלקם מבוסס על זיכרונותיו מעבודתו כאיש טלוויזיה ועל נדודיו בעולם) הם ברובם אוטוביוגרפיים, כתובים בדרך כלל בצורה קלילה והומוריסטית, וממקדים את המבט על בני האדם ממדינות ומתרבויות שונות כפי שהם נראים בעיניים זרות, לעיתים ציניות וביקורתיות.
לספרי המתח של שמידט קצב מהיר, והם משלבים דמיון חסר גבולות עם המציאות. בפתיח לאחד מספריו הוא כותב: "אם דמיון ומציאות מעורבבים עד לבלי הכר, האמת היא אי שם באמצע."
ספרי ההדרכה של שמידט הם מדריכים מעשיים וייחודיים מסוגם, המתמקדים בארגון ובהכנה להתמודדות עם תהפוכות החיים.
ספריו

סוכן עיוור, הוצאת מילוא, 1992: זהו מותחן פעולה פוליטי, שאת עלילתו שאב שמידט מניסיונו העשיר כאיש טלוויזיה. השתלשלות העניינים שמוצגת בעלילה הדירה שינה מעיני מדינאים ואנשי ביטחון בישראל, אשר שינו בגינה שיטות ודפוסי פעולה. הספר תורגם לאנגלית בשם Blind Mission, ודורג ב-2016 כרב מכר מס' 1 באתר הספרים העולמי של אמזון בקטגוריות: קנוניות, מתח, פעולה וטרור.
צופן בסיסי, הוצאת אוריון, 2015: הוא מותחן פעולה שבסיסו מדעי פילוסופי. הספר נועד לאפשר לקורא לבחון עם עצמו אמיתות מוסכמות, מוחלטות ונחרצות.
אל תעזו למות לא מוכנים, הוצאת אוריון, 2016: הוא מדריך מעשי, יחיד מסוגו, העוסק בהכנות למוות מבחינה ארגונית ומעשית. הספר יצא לאור גם באנגלית בשם Don’t Dare Die Unprepared, ודורג בשנת 2016 כרב מכר מס' 1 באתר הספרים העולמי אמזון בקטגוריות: ירושות, צוואות, הורים-מתבגרים וסוציולוגיה של המוות.
הכול סיפורים, הוצאת אוריון, 2020: המדובר באוסף של מאה וארבעים סיפורים שהם למעשה יומן אוטוביוגרפי המציג אנקדוטות מצחיקות וחוויות מהחיים. בספר כלולים גם סיפורים על מסכת חייו וגורלו הטרגי של זמר הטנור ושחקן הקולנוע הגרמני יוזף שמידט, קרוב משפחה של המחבר, שקיפח חייו במחנה מעצר שווייצרי בתקופת השואה.
הכול כלול – זיכרונות מאייר בי אנד בי, הוצאת אוריון, 2022: מקבץ בתוכו שמונים סיפורים – ארבעים המבוססים על מקרים שבהם הסופר השכיר דירות נופש לתיירים בירושלים, וארבעים אחרים, על חוויות לינה במלונות, מן המפוארים בעולם ועד לאמצעי הלינה הבסיסיים ביותר.
האיום האחרון, הוצאת אוריון, 2022: הוא מותחן פעולה מדיני אפוקליפטי חובק עולם, המתאר התמודדות עולמית עם גילוי פצצות אטום זעירות, שאפשר לשאת אותן במזוודות.
סיפור סיפור, הוצאת אוריון, 2023: הוא קובץ סיפורים קצרים, שכל אחד מהם הוא מפגש חד-פעמי בין הכותב לקורא. בכל סיפור ניכר העונג שבפלירטוט עם הקורא, בניסיון לראות — או אולי רק לדמיין — את ההפתעה שעל פניו בסיומו. ההפתעה הזו יכולה להיות מלווה בכאב, צער, עצב, ייאוש, רוגז, תוגה, שמחה, צחוק, תהייה, תימהון — ואולי אף פחד וערעור.
66 סיפורים מכביש 66, הוצאת אוריון, 2024: הוא ספר מסע בלתי נשכח החוצה את אמריקה לאורך כביש מוזנח, שחלקים ממנו כבר נעלמו. המסע משתרע על פני ארבעת אלפים קילומטרים של זיכרונות, חלומות ותקוות, ובמרכזו החיפוש אחר אמריקה של פעם - זו שדמותה נצרבה בתודעה דרך ספרים וסרטים הוליוודיים.
לפני האסון הבא, הוצאת אוריון, 2024: הוא מדריך מעשי להכנה ולהתמודדות  עם פינוי לא מתוכנן בעת אסון טבע או אסונות מעשה אדם, במטרה להיות מוכנים לכל מצב ובכל עת, דבר שיכול להציל חיים. המדריך גם מסייע בהתארגנות נכונה  בשגרה ובמעבר דירה באופן מסודר ויעיל.
נפגשנו

| --- | --- |
 סינגל בביצוע יצחק קלפטר
 מתוך האלבום יצחק
 יצא לאור:  1981
 שפה:  עברית
 אורך:  3:54
 חברת תקליטים:  CBS ישראל‏
 כתיבה:  יצחק קלפטר
 לחן:  יצחק קלפטר
 הפקה:  ירוסלב יעקובוביץ'
 עיבוד:  ירוסלב יעקובוביץ'
 
"נפגשנו" הוא שיר שכתב, הלחין וביצע הזמר והיוצר הישראלי יצחק קלפטר. השיר נכלל באלבום הבכורה של קלפטר, "יצחק", שיצא לאור ב־1981.
מדברי הביקורת

בן שלו מ"הארץ" תיאר את השיר במילה "נהדר". תימורה לסינגר ציטטה ב"גלובס" את השורות "זה משחק האהבה, מי שנכנס יוצא נפגע", כמבטאות "אמיתות מפוכחות על אהבה". דלית עופר ציינה גם היא את השיר כאחד מ"השירים הנהדרים" שכתב קלפטר. יואב קוטנר מנה את השיר בין השירים ש"כיף להאזין להם" באלבום.
מצעדי מוזיקה

השיר הוצג ב"פינה לשיפוטכם של "מקום בצמרת", מצעד הפזמונים השבועי של רשת ג', ב־5 באוגוסט 1981, והגיע בשיאו למקום הראשון לשבוע אחד של ה־4 בנובמבר 1981. השיר יצא מהמצעד ב־9 בדצמבר 1981 בתום 15 שבועות צעידה.
במצעד הפזמונים העברי השנתי לשנת תשמ"ב של רשת ג' השיר דורג במקום ה־21.
מצעדי מוזיקה > מיקומי שיא

|   ‏‏‏  מצעדים שבועיים (1981)> מדינה |   ‏‏‏  מצעדים שבועיים (1981)> מצעד |   ‏‏‏  מצעדים שבועיים (1981)> מיקום שיא |   ‏‏‏  מצעדים שבועיים (1981)>  |
| --- | --- | --- | --- |
|  ישראל | רשת ג' | 1 |  |
|  ישראל | גלי צה"ל | 7 |  |
|   ‏‏‏  מצעדי סוף שנה (תשמ"ב)> מדינה |   ‏‏‏  מצעדי סוף שנה (תשמ"ב)> מצעד |   ‏‏‏  מצעדי סוף שנה (תשמ"ב)> מיקום שיא |   ‏‏‏  מצעדי סוף שנה (תשמ"ב)>  |
| --- | --- | --- | --- |
|  ישראל | רשת ג' | 21 |  |